open-index/open-wikipedia-markdown huggingface dataset:
Oldřich Prefát z Vlkanova

**Oldřich Prefát z Vlkanova **(* 12. máj 1523, Praha – † 26. júl 1565, Praha) bol český spisovateľ, matematik, astronóm a cestovateľ.

Pochádzal z bohatej mešťianskej erbovej rodiny. Študoval vo Wittenbergu, Lipsku, Benátkach, Ríme a Prahe. V rokoch 1546–1547 absolvoval cestu do Palestíny, v roku 1552 navštívil Španielsko. 

V Prahe na Uhelném trhu zdedil dom a založil v ňom dielňu na výrobu meracích prístrojov a astronomických a matematických pomôcok.

## Dielo
* *Cesta z Prahy do Benátek a odtud potom po moři až do Palestyny, to jest do krajiny někdy Židovské, země Svaté, do města Jeruzaléma k Božímu hrobu, kteraužto cestu s pomocí Pána Boha všemohúcího šťastně vykonal Voldřich Prefát z Vlkanova léta Páně MDXXXXVI.* – často sa používa názov: *Cesta z Prahy do Benátek a odtud potom po moři až do Palestiny*. Tento cestopis je veľmi presný a popisný. Patrí medzi najlepšie resp. najpresnejšie cestopisy tejto doby nielen v Čechách.

## Erb
Štít je vertikálne rozdelený na polovice (modrú a červenú), cez obe polovice je umiestnený biely vlk s vyplazeným jazykom a zlatým obojkom.

## Externé odkazy

* Cesta z Prahy do Benátek a odtud potom po moři až do Palestyny, to jest do krajiny někdy Židovské, země Svaté, do města Jeruzaléma k Božímu hrobu, kteraužto cestu s pomocí Pána Boha všemohúcího šťastně vykonal Voldřich Prefát z Vlkanova léta Páně MDXXXXVI

Kategória:Českí spisovatelia
Kategória:Českí astronómovia
Kategória:Českí cestovatelia
Gyroskop

thumb|Gyroskop
thumb|Rotujúci gyroskop, zotrvačník (žltý disk) si udržiava stále rovnakú orientáciu, bez ohľadu na vonkajší pohyb vonkajšieho rámu

**Gyroskop** je zariadenie na meranie, alebo udržiavanie rovnakej orientácie, resp. rovnakého smeru. Prístroj využíva zákon zachovania momentu hybnosti.

Hlavnou súčasťou gyroskopu je zotrvačník (rotor) diskového tvaru, ktorý je upevnený na oske, a oska je zase upevnená na otočných kĺboch v ďalšom vonkajšom ráme (pozri obrázok). Teleso zotrvačníka sa môže voľne pohybovať okolo svojej osi všetkými smermi. Po roztočení zotrvačníka, dostáva zvláštnu vlastnosť, zotrvačník si udržiava stále rovnaký smer, aj keď puzdro, v ktorom je uložený zotrvačník, budeme otáčať ľubovoľným smerom. Tento jav sa volá gyroskopická zotrvačnosť alebo moment zotrvačnosti. Ak zotrvačník nerotuje veľkou rýchlosťou, uvedená vlastnosť sa neprejaví. Ak zotrvačník nastavíme do zvislej polohy (jeho os prechádza vodorovne) tak, že jeden koniec smeruje na sever a druhý na juh a následne zotrvačník roztočíme, po dlhšom čase sa nám smer zotrvačníka začne vychyľovať voči pôvodnému smeru sever – juh. V skutočnosti sa neodchýlilo smerovanie zotrvačníka ale otočenie Zeme. Ak tento pokus uskutočníme na rovníku, odchýlka bude presne 360 stupňov za 24 hodín. Na severnom póle by nebola žiadna odchýlka.

## Iné projekty

## Externé odkazy
*www.gyroscopes.org Podrobná webstránka o gyroskopoch (anglicky)

Kategória:Mechanika
Kategória:Navigačné prístroje
Kategória:Avionika
Patrón Európy

**Patróni Európy** - tento titul udeľuje katolícka cirkev významným svätcom v dejinách, ktorí sa zaslúžili o formovanie duchovného a kultúrneho dedičstva Európy. 

* sv. Benedikt z Nursie (za patróna Európy ho vyhlásil pápež Pavol VI. roku 1964)
* sv. Konštantín - Cyril a sv. Metod, slovanskí vierozvestovia (vyhlásení roku 1980 Jánom Pavlom II.)
* sv. Brigita Švédska 
* sv. Katarína Sienská
* sv. Terézia Benedikta od Kríža - Edith Stein (všetky tri svätice za spolupatrónky vyhlásil Ján Pavol II. roku 1998)

Kategória:Svätci
*
Pavel Spurný

**Pavel Spurný** (* 22. január 1958) je český astronóm, pracovník Astronomického ústavu Akadémia vied Českej republiky (AsÚ AV ČR) v Ondřejove. Zaoberá sa výskumom medziplanetárnej hmoty, najmä meteorov. Je podpredseda 22. komisie Medzinárodnej astronomickej únie,

V rokoch 2000–2004 bol vedúci skupiny meteorickej fyziky, vo funkčných obdobiach 1993–2000 a od roku 2004 vedúci oddelenia medziplanetárnej hmoty AsÚ AV ČR. V roku 2003 získal cenu Učenej spoločnosti v kategórii vedeckých pracovníkov za výskum meteorov a meteoroidov.

Kategória:Narodenia v 1958
Kategória:Českí astronómovia
Kategória:Absolventi Matematicko-fyzikálnej fakulty Karlovej univerzity
Miloš Tichý

**Miloš Tichý** (* 17. december 1966) je český astronóm, manžel Jany Tichej. Spolu so svojou ženou pracujú v observatóriu na Kleti.

Je objaviteľom veľkého počtu planétok. Definitívne označenie bolo do 17. mája 2006 pridelené už 133 ním objaveným planétkam. Okrem toho 23. októbra 2000 objavil periodickú kométu P/2000 U6 Tichý.

Na jeho počesť bola pomenovaná planétka 3337 Milos.

## Iné projekty

## Externé odkazy

* Osobná stránka 
* Ako bola nájdená kométa P/2000 U6 (Tichý)

Kategória:Českí astronómovia
Kategória:Objavitelia planétok
Kategória:Objavitelia komét
Kategória:Objavitelia asteroidov
Jana Tichá

Ing. **Jana Tichá** (* 1965) je česká astronómka a objaviteľka množstva planétok.

Od roku 1992 je riaditeľkou Hvezdárne a planetária v Českých Budějoviciach s observatóriom na Kleti. Pod jej vedením bol modernizovaný kleťský program pre astrometrické pozorovania planétok a komét zavedením CCD kamier a počítačov. V rámci projektu KLENOT, ktorý Tichá vedie, bol na Kleti inštalovaný nový teleskop so zrkadlom s priemerom 1,06&nbsp;m určený pre sledovanie blízkozemských planétok a ďalších planétok a komét s nezvyčajnými dráhami. Na výskume dlhodobo spolupracuje s manželom Milošom Tichým. Do 17. mája 2006 bolo pre 63 ňou objavených planétok pridelené definitívne označenie.

Jana Tichá je od roku 2000, ako prvá Češka, členkou komisie pre pomenúvanie planétok a komét Medzinárodnej astronomickej únie, a od roku 2003 tejto komisii predsedá.

Podľa Jany Tichej je pomenovaná planétka Tichá objavená roku 1967 C. U. Cescom a A. R. Klemolom v El Leoncitu.

## Externé odkazy
* Osobná stránka 

## Objavy

Kategória:Narodenia v 1965
Kategória:Českí astronómovia
Kategória:Objavitelia planétok
Kategória:Ženy v astronómii
Thanatos (boh)

náhľad|250px|Thanatos, reliéf, 4. stor. pred Kr.

**Thanatos** alebo **Tanatos** (*Thanatos*, ) bol v gréckej mytológii boh smrti a sama smrť, syn bohyne Nykty a boha podsvetnej večnej tmy Tartara.

Srdce mal zo železa, čierne chladné krídla a nepoznal súcit ani zľutovanie; koho uchvátil, bol beznádejne stratený. Vzbudzoval hrôzu. Keď sa dostavil deň smrti určený osudom, Thanatos sa dostavil k danej osobe, vzal jej dušu, odniesol ju do podsvetia a odovzdal ju bohovi Hádovi.

Len dvom smrteľníkom – Heraklovi a Sizyfovi – sa podarilo nad Thanatom vyhrať.
 
## Referencie

## Iné projekty

Kategória:Grécki bohovia
Kategória:Bohovia smrti
Novosibirsk

**Novosibirsk** (; do roku 1925 *Novonikolajevsk*) je tretie najväčšie mesto v Rusku po Moskve a Petrohrade a administratívne centrum Novosibirskej oblasti. Je to najväčšie mesto na Sibíri a administratívne centrum Sibírskeho federálneho okruhu. Má rozlohu 502,7 km² a žije tu vyše 1,6 milióna obyvateľov (2019).

## Poloha a prírodné pomery
Mesto leží na Obskom plató v doline rieky Ob vedľa vodnej nádrže Novosibirskej hydroelektrárne. V oblasti prevláda rýdzo kontinentálne podnebie. Z geobotanického hľadiska sa nachádza na hranici lesostepnej a lesnej zóny.

## Dejiny
Bol založený v roku 1893 ako nová obec pri stavbe železničného mosta cez rieku Ob, pri výstavbe Transsibírskej magistrály. Pôvodne sa rozvíjal ako trhová osada. V januári roku 1904 bola obec premenovaná na Novonikolajevsk, keď získala aj štatút mesta. V roku 1912 bola v meste zavedená všeobecná školská povinnosť. V tej dobe bola podobná povinnosť zavedená iba v meste Jaroslavľ. V tej istej dobe padlo rozhodnutie vybudovať železnicu, ktorá by spájala Sibír s Altajom a mesto tak nadobudlo dôležitosť ako významná železničná križovatka.

Počas občianskej vojny bolo mesto poznačené bojmi, hladomorom a epidémiami. Bol zničený i most cez rieku Ob. V decembri 1917 sa mesta zmocnili vojská boľševikov, no v máji 1918 bolo mesto za pomoci česko-slovenských légií obsadené esermi a menševikmi. V novembri 1918 mesto obsadili jednotky bielogvardejského generála A. V. Kolčaka. V decembri 1919 sa dostalo do rúk Červenej armády.

V roku 1926 bolo mesto premenované na Novosibirsk a stalo sa centrom Sibírskeho kraja. V roku 1936 bol miestny strojársky podnik *Sibmašstroj* premenovaný na *Letecký závod č. 153* a preorientovaný na výrobu stíhacích lietadiel I-16. Počas druhej svetovej vojny boli do mesta presunuté viaceré priemyselné podniky a množstvo ich pracovníkov zo západných častí ZSSR, hlavne z Leningradu. Cez vojnu tu žilo asi 400 000 ľudí, čo z neho robilo najväčšie mesto na Sibíri. Po vojne sa priemysel v meste ďalej rozvíjal. V roku 1950 sa začala stavba Novosibírskej hydroelektrárne a priehrady na Obe, ktorá začala plne fungovať v roku 1959. Veľký rozmach mesta spôsobil, že už v roku 1962 dosiahlo 1 milión obyvateľov. Vo svojej dobe to bolo najmladšie mesto na svete, ktoré dosiahlo hranicu 1 milióna obyvateľov. Koncom 70. rokov sa začala stavba metra. Prvá linka bola sprevádzkovaná v roku 1985.

## Osobnosti mesta
* Robert Bartini (* 1897 – † 1974), letecký konštruktér
* Sergej Sobolev (* 1908 – † 1989), matematik
* Leonid Kantorovič (* 1912 – † 1986), matematik a ekonóm, nositeľ Nobelovj ceny
* Jefim Zeľmanov (* 1955), matematik
* Andrej Zviagincev (* 1964), režisér
* Alexandr Karelin (* 1967), zápasník v gréckorímskom štýle

## Partnerské mestá

## Referencie

## Iné projekty

## Externé odkazy
*Panoramic views of Novosibirsk
*Novosibirsk journal about life in Siberia "Sib.fm" 
*News from Novosibirsk - the main local TV station "Vesti-Novosibirsk"  
*Novosibirsk skyline photos
*Novosibirsk business news
*Life of Novosibirsk in photos 
* ''Ob Sea''  
* Fotos  


Kategória:Mestá v Rusku
Omsk

**Omsk** (rus. Омск) je mesto v Rusku a administratívne centrum Omskej oblasti. Je to druhé najväčšie mesto na Sibíri podľa počtu obyvateľov, má rozlohu viac ako 522 km² a asi 1,17 milióna obyvateľov (2018).

## Poloha
Od Moskvy je vzdialené 2 555 km. Rozprestiera sa po dĺžke asi 40 km na sútoku riek Irtyš a Om.

## Dejiny
Založenie mesta je spojené s plánom obsadenia sibírskych oblastí a získavania prírodných zdrojov. Prvý úmysel založiť pevnosť vznikol v roku 1608 a vzišiel z radov kozákov z Tary, ktorí sa so žiadosťou o založenie pevnosti obrátili na cára Michaila Romanova. Ale až v roku 1714 cár Peter I. vydal príkaz podplukovníkovi Ivanovi Dmitrijevičovi Buchholtzovi vytvoriť vojenskú expedíciu a vydať sa po toku rieky Irtyš s cieľom nájsť naplaveninové zlato. V júni 1716 na príkaz kniežaťa Matveja Petroviča Gagarina, námestníka pre Sibír, bola konečne založená na ľavom brehu Omi pevnosť Omsk – prvý oporný vojenský bod západnej Sibíri na Irtyši. Prvými obyvateľmi pevnosti bolo 700 vojakov a kozákov. V krátkej dobe do pevnosti pribudli remeselníci z Tary, Toboľska a Ťumeňu. 

V roku 1768 začala stavba novej pevnosti o rozlohe 30 hektárov na pravom brehu Omi. Základňa pevnosti bol mnohouholník so štyrmi vežami a tromi polobaštami. Pevnosť bola obohnaná zemným valom 3,5 metra vysokým a 2,5 metra širokým. 17. marca 1785 cárovná Katarína II. schválila vzhľad erbu pre Omsk. V roku 1822 bola vyhlásená Omská oblasť s centrom v meste Omsk. 

Boľševici sa ujali vlády 17. novembra 1917, ale už 7. júna 1918 boli vyhnaní bielymi za pomoci kozáckych jednotiek. V Omsku bola vyhlásená dočasná vláda na čele s admirálom A. V. Kolčakom. V tej dobe sa v Omsku nachádzali aj československí interbrigadisti medzi ktorými bol aj Jaroslav Hašek. Červení dobyli mesto naspäť 14. novembra 1919. Pred znovudobytím mesta červenými interbrigadistov odviedol z mesta generál M. R. Štefánik späť do vlasti cestou cez Japonsko. Už v roku 1939 žilo v meste viac ako 280 000 obyvateľov.

## Priemysel
V meste sa nachádza najväčší závod na spracovanie ropy v Rusku.

## Osobnosti mesta
* Dmitrij Michajlovič Karbyšev (* 1880† 1945) ruský a sovietsky generál ženijných vojsk, in memoriam Hrdina ZSSR
* Denis Vladimirovič Kuľaš (* 1983), ruský hokejový obranca

## Partnerské mestá

## Iné projekty

## Externé odkazy
* Oficiálna stránka


Kategória:Mestá v Rusku
Kategória:Geografia Omskej oblasti
Sobornosť

**Sobornosť** (rusky: соборность) je myšlienka objavujúca sa u ruských mysliteľov 19. a 20. storočia, predovšetkým u tých, ktorí boli ovplyvnení slavianofilstvom (napr. Alexej Stepanovič Chomiakov, Nikolaj Alexandrovič Berďajev, či Vladimír Sergejevič Solovjov).

## Pojem
Termín pochádza z ruského slova собор (sobor), ktoré označuje cirkevný snem, koncil (konkrétne prvých sedem ekumenických koncilov). Pri týchto snemoch totiž došlo k priamemu prelínaniu ľudských vôlí s vôľou vyššou - božskou. 

Podľa tohto vzoru má aj v kultúre dochádzať k takému istému prelínaniu ľudskej a Božej vôle, ktoré však musí byť vyvážené, aby bola zachovaná rovnováha medzi slobodou a autoritou. (Podľa Chomiakova v katolíckej cirkvi prevažuje autorita, v protestantizme zase sloboda indivídua, a jedine v pravoslávnej cirkvi - kde je princíp sobornosti plne realizovaný - je zachovaná táto rovnováha slobody človeka a božskej autority.)

Ako väčšina ruských ideí i myšlienka sobornosti obsahuje prvok mesianizmu - Rusko je povolané plne aplikovať túto ideu vo vlastnom štáte, aby potom mohlo slúžiť ako vzor celému svetu.

## Aplikácie idey sobornosti
* V štátnom usporiadaní v dejinách - ideálny je ľudom zvolený a následne cirkvou (teda Bohom) pomazaný monarcha.
* V sociálno-ekonomickej sfére - príklad občiny (rus. община) - spoločného obrábania pôdy, nad členmi občiny je jedine Boh a cár.
* V cirkvi princíp spájajúci Boha s ľudstvom. Narušením tohto princípu sa narúša i vzťah jednotlivca k Bohu.

## Ďalšia literatúra
* 
* Sobornost’. In:
Elektrolyt

::*O elektrolytoch vo výžive pozri aj [[minerálna látka (výživa)]].*
**Elektrolyt** je:
*a) zlúčenina, ktorá je v roztoku alebo tavenine prítomná v podobe iónov
*b) **elektrický vodič II. triedy**, teda elektrický vodič, v ktorom sa elektrický náboj prenáša pohybom iónov.

Pohybom iónov dochádza k prenosu hmoty a chemickým zmenám. Ióny sú oproti elektrónom väčšie, ich pohyblivosť je menšia, takže aj vodivosť je nižšia než je vodivosť vodičov I. triedy (kovov).

## Delenie elektrolytov

*Silné elektrolyty — obsahujú len ióny (disociácia prebehla úplne) 
*Slabé elektrolyty — obsahujú tak ióny, ako aj nedisociované molekuly

Kategória:Fyzikálna chémia
Tartar

**Tartar** môže byť:
*Tartaros
*knižne podsvetie, peklo
*rajón v Azerbajdžane, pozri Tartar (Azerbajdžan)
*dedina vo Švajčiarsku, pozri Tartar (Švajčiarsko)
*zriedkavo tatárska omáčka
*zriedkavo nepresne Tatár, pozri Tatári
*raketa Námorníctva USA, pozri RIM-24 Tartar
Fantasos

**Fantasos** (po grécky *Fantasos*, po latinsky *Phantasos*) bol syn boha spánku Hypna, brat Morfea a Ikela. Bral na seba fantastickú podobu neživých vecí a zjavoval sa ľuďom ako prízrak.

Kategória:Grécki bohovia
Asópos

**Asópos** alebo **Ásópos** alebo **Asopos** (po grécky *Ἀσωπός* - Asópos/iný prepis:Ásópos; po latinsky *Asopus*) je v starogréckej mytológii syn Titana Okeana a jeho manželky Tethys, boh rovnomennej rieky v Boiótii.

Bol otcom nymfy Aigíny, matky kráľa Aiaka, ktorý sa stal po smrti jedným zo sudcom v Hádovej podsvetnej ríši. Podľa niektorých mýtov bol aj otcom Diovej milenky Antiopy, matky tébskych kráľov Amfíona a Zétha.

## Externé odkazy
*http://www.theoi.com/Potamos/PotamosAsopos.html

Kategória:Potamoi
Gigant (mytológia)

[náhľad|Gigant bojuje s [Artemis (bohyňa)|Artemis]]

**Giganti** (po grécky a latinsky *Gigantes*, j.&nbsp;č. *Gigas*) boli v starogréckej mytológii obludní vlasatí obri, synovia bohyne zeme Gaie, zrodení z kvapiek krvi boha neba Urana. Boli to napríklad Alkyoneus, Klytios a Enkelados. 

Neuznávali vládu Dia a vzbúrili sa proti nemu a olympským bohom. Zeus na nich poslal Herakla, ten porazil Alkyonea a ostatných postupne zničili posmelení olympskí bohovia a čiastočne Herakles. 

Tzv. gigantomachia (boj Gigantov s bohmi) sa stala veľmi častým námetom gréckych umelcov.

## Iné projekty

Kategória:Bájne tvory gréckej mytológie
Koios

**Koios** (po grécky *Koios*, po latinsky *Coeus*) bol v starogréckej mytológii jeden z Titanov, syn boha neba Urana a bohyne zeme Gaie.

So svojou manželkou Foibou mal dcéru Létu, ktorá porodila najvyššiemu bohu Diovi dvojčatá Apolóna a Artemidu. Podľa väčšiny povestí sa Koios zúčastnil na vzbure Titanov proti bohom a víťazný Zeus ho zato zhodil do večnej tmy Tartaru.

## Mytológia
Koios bol záhadnou postavou a podobne ako väčšina Titanov nehral v gréckej mytológii žiadnu aktívnu úlohu. Objavuje sa len v zoznamoch Titanov, ale bol dôležitý predovšetkým pre svojich potomkov. So svojou sestrou, „žiarivou" Foibé splodil dve dcéry, Léto a Asteriu. Léto mala s Diom (synom Titanov Krona a Rhei) a porodila Artemis a Apolóna. Asteria sa stala matkou Hekaté z Persesa (syna Titana Kria a nevlastnej sestry Eurybie).

Spolu s ostatnými Titanmi bol Koios zvrhnutý Diom a ostatnými olympskými bohmi v desaťročnej vojne titanomachii. Potom ho Zeus spolu so všetkými jeho bratmi (bez Ókeana) uväznil v Tartare. Neskôr premožený šialenstvom, sa vyslobodil z pút a pokúsil sa z väzenia ujsť, ale Kerberos jeho plány zmaril.

Tacitus napísal, že Koios bol prvým obyvateľom ostrova Kos, o ktorom tvrdil, že je rodiskom jeho dcéry Léto. Jeho meno bolo upravené z *Κοῖος* (*Koĩos*) na *Κῶιος* (*Kō̃ios*), čo viedlo k jeho spojeniu s ostrovom.

Nakoniec Zeus oslobodil Titanov, pravdepodobne vrátane Koia.

## Rodostrom

## Referencie

## Literatúra

* ZAMAROVSKÝ, Vojtech. *Bohovia a hrdinovia antických bájí*. 5. doplnené vydanie. Bratislava: Perfekt, 2015. ISBN 978-80-8046-717-3.

## Externé odkazy
*Koios na Theoi Project 

## Zdroj

Kategória:Grécki bohovia
Kategória:Titani
Asopos

**Asopos** môže byť:
*obec v Grécku, pozri Asopos (obec)
*názov piatich riek v Grécku
*grécky boh, pozri Asópos
Charles Simonyi

**Charles Simonyi** (; * 10. september 1948, Budapešť) je americký softvérový inžinier maďarského pôvodu.

Pracoval pre firmu Microsoft, kde bol vedúcim vývoja aplikácií Word a Excel. Bol tiež vedúcim vývoja predchodcu Excelu—Multiplanu—prvého tabulkového editora firmy Microsoft. V roku 2007 sa stal piatym vesmírnym turistom.

Jeho let na kozmickej lodi Sojuz TMA-10 odštartoval 7. apríla 2007. Simonyi tvoril posádku spolu s ďalšími dvoma ruskými kozmonautmi, s Olegom Kotovom a Fiodorom Jurčichinom. Na Zem sa vrátil 21. apríla spolu s dovtedajšou posádkou ISS, Michailom Ťurinom a s Michaelom Lopez-Algeirom. Simonyi za vesmírny let zaplatil 25 miliónov dolárov. Majetok na cestu do vesmíru si nazhromaždil vďaka práci v oblasti informačných technológií pre firmu Microsoft.

V marci 2009 letel na ISS po druhýkrát na palube Sojuzu TMA-14. Je tak zatiaľ jediným vesmírnym turistom, ktorý letel dvakrát. Celkovo tak vo vesmíre strávil 26 dní 14 hodín 27 minút.

Charles Simonyi je synom fyzika Károlya Simonyiho.

## Iné projekty

## Externé odkazy

* Charles in Space  (anglicky, živé aktuality počas kozmického letu)
* ''The Rosetta code: archaeology of the Gier-Algol compiler program'' (an Intentional Software  presentation by Simonyi)   (anglicky)
* ''The Biggest Damn Opportunity'' interview 

Kategória:Maďarskí vynálezcovia
Kategória:Maďarskí informatici
Kategória:Maďarskí kozmonauti
Kategória:Vynálezcovia USA
Kategória:Informatici USA
Kategória:Kozmonauti USA
Kategória:Miliardári USA
Kategória:Vesmírni turisti
Kategória:Rádioamatéri
Kategória:Absolventi University of California, Berkeley
Kategória:Absolventi Stanford University
Kategória:Naturalizované osobnosti USA
Kategória:Osobnosti USA maďarského pôvodu
Kategória:Osobnosti z Budapešti
Julius Firmicus Maternus

**Julius Firmicus Maternus** zo Sicílie (4. storočie), bol rímsky astronóm a spisovateľ.

O jeho živote sa nevie takmer nič, možno predpokladať, že sa najskôr zaoberal astrológiou a astronómiou a niekedy okolo roku 339 sa stal kresťanom.

## Dielo
Jeho dve diela sú napísané veľmi rozdielnym štýlom, zároveň sa líšia aj obsahovo, to viedlo k úvahám, či išlo o jedného spisovateľa, alebo sa jednalo o dvoch spisovateľov rovnakého mena. Moderné poznatky ukazujú, že s najvyššou pravdepodobnosťou išlo o jedného autora. Príčina zmeny štýlu písania a názorov je pripisovaná prijatím kresťanstva.

* *Matheseos libri VIII*, novoplatonický výklad pôsobenia hviezd na človeka. Kniha sa skôr ako astronómiou zaoberá astrológiou. S datovaním tohto diela je spojený rad problémov, pritom je dôležité ho čo najpresnejšie datovať, lebo jedine tak možno dokázať, či ide aj o autora *De errore profanarum religionum ad Constantium et Constantem Augustos*, alebo či existovali dvaja autori rovnakého mena. Skôr bolo dielo datované do roku 354, čo by naznačovalo existenciu dvoch autorov rovnakého mena. V poslednom čase je za rok vydania považovaný rok 336.
* *De errore profanarum religionum ad Constantium et Constantem Augustos* (tiež *De erroribus profanarum religionum*), 346. V tomto diele sa prejavuje jeho prijatie kresťanstva, práca má silno netolerantný až fanatický charakter a je útokom na nekresťanské viery. Vyzýva tu cisára na ich potlačenie. Z diela vyplýva pomerne dobrá znalosť ostatných kresťanských spisovateľov. Rukopis tohto diela sa nachádza vo Vatikánskej knižnici. Dielo bolo niekoľkokrát vydané, za najlepšie býva označované vydanie Konráda Bursiana (Lipsko, 1856), a viedenské vydanie v *Minucius Felix* (Corp. Scr. Eccl, Lat. ii.) K. F. Halma z roku 1867.

Kategória:Narodenia v 4. storočí
Kategória:Úmrtia v 5. storočí
Kategória:Astronómovia starovekého Ríma
Kategória:Spisovatelia starovekého Ríma
Polymér

**Polymér** je látka pozostávajúca z monomérov. Polyméry vznikajú polymerizáciou, polykondenzáciou alebo polyadíciou.

Niekedy sa za polyméry označovali výhradne makromolekulové látky zložené z molekúl so všeobecným vzorcom Xn (kde X značí štruktúrnu jednotku, ktorá sa v molekule n-krát opakuje). Dnes sa bežne hovorí o polyméroch tiež pri bielkovinách (proteínoch) a nukleových kyselinách, pretože ich molekuly obsahujú veľký počet vzájomne si podobných, na sebe napojených štruktúrnych jednotiek.

Typickým príkladom jednoduchého polyméru je polyetylén, ktorého vzorec je H―(CH2)n―H alebo H―(CH2―CH2)n―H (druhý zo vzorcov používame vtedy, keď chceme zdôrazniť vznik tejto zlúčeniny polymeráciou eténu (etylénu).

Iným príkladom uhľovodíkového polyméru môže byť polybutadién (najstarší umelý kaučuk) H―(CH2―CH═CH―CH2)n―H, resp. polybutadién ukončený hydroxylovou skupinou HO―(CH2―CH═CH―CH2)n―OH, jeho reťazce sú miesto vodíkového atómu zakončené hydroxylovou skupinou.

Príkladom zložitejšieho polyméru môže byť polyvinylchlorid (PVC) H―(CH2―CHCl)n―H. 

Polyméry, uvedené v predchádzajúcich príkladoch, majú priame, nerozvetvené reťazce. Jednoduchým príkladom polyméru s rozvetveným reťazcom je prírodný kaučuk, ktorého monomérnou jednotkou je uhľovodík izoprén.

Polymérne látky nemusia vytvárať len lineárne reťazce. Medzi jednotlivými reťazcami monomérnych jednotiek môžu vznikať vzájomné chemické väzby, vytvárajúce plošnú alebo aj priestorovú štruktúru molekúl polymérov.

Polyméry môžu tiež vznikať zo zmesi dvoch alebo viac monomérov. Vtedy hovoríme o kopolymerácii a vzniknutú látku označujeme ako kopolymér. Vzniknuté molekuly sa môžu vyznačovať pravidelným alebo nepravidelným striedaním monomérnych jednotiek. V tomto zmysle môžeme aj bielkoviny (proteíny) a nukleové kyseliny považovať za kopolyméry.

*
Joseph Stepling

**Joseph Stepling** (* 29. jún 1716, Regensburg, Nemecko - † 11. júl 1778, Praha) bol český astronóm. 

Joseph Stepling bol žiakom jezuitskej školy a jeho obľúbené predmety boli matematika a prírodné vedy. Už ako šestnásťročný dokázal vypočítať zatmenie Mesiaca ku ktorému došlo v Prahe 28. marca 1733 .  9. októbra 1733 vstúpil do jezuitského rádu. V rokoch 1734 – 1735 absolvoval noviciát v Brne, 1736 – 1738 štúdium filozofie v Olomouci. Po pôsobení v poľskom Kladsku a Świdnici študoval v rokoch 1742 – 1746 teológiu v Prahe.  V roku 1747 bol vysvätený za kňaza a začal prednášať matematiku a fyziku.
V roku 1748 odmietol verejne vyučovať aristotelovu filozofiu, lebo nechcel iným vnucovať náuku, ktorá bola proti jeho presvedčeniu. Na jeho žiadosť mu predstavení rádu povolili prednášať pre jeho spolubratov matematiku a fyziku v newtonovskom duchu, navyše ho menovali riaditeľom matematicko-fyzikálnych štúdii na pražskej univerzite. Na univerzite zostal aj po zrušení jezuitského rádu v roku 1773.
V roku 1751 sa významne podieľal na vybudovaní klementinskej hvezdárne, kde sa stal riaditeľom. 

Je autorom latinsky písaných spisov. Bol členom *Soukromé učené společnosti pro rozvoj matematiky, vlasteneckých dějin a přírodovědy* z roku 1773 z ktorej sa neskôr vyvinula *Královská česká společnost nauk*. Jeho vedecká práca bola zameraná najmä na astronómiu. Po roku 1748 meral zemepisnú dĺžku Prahy, študoval aberáciu svetla hviezd, kolísania zemskej osi ap. Zaslúžil sa o to, že od roku 1752 sa uskutočňujú v Klementinu meteorologické pozorovania. Od roku 1775 vykonával aj geofyzikálne merania.

## Referencie

 
## Literatúra
* Liber II. Euclidis algebraicae demonstratus (1756)
* Miscellanea philosophica tam mathematica quam physica (1759, 1763)
* Differentiarum minimarum quantitatum variantium calculus directus vulgo differentialis (1765).

## Iné projekty

## Externé odkazy
* Stepling, Josef. De pluvia lapidea anni MDCC. LIII. ad Strkow et ejus causis meditatio ...  elektronická kniha v katalógu Vědecké knihovny v Olomouci, digitalizovaná v rámci služby eBooks on Demand

## Zdroj

Kategória:Českí astronómovia
Otaku

[náhľad|Mestská štvrť [Akihabara v Tokiu je často naštevované turistické miesto pre členov subkultúry otaku.]]
**Otaku** () je japonský výraz pre osobu čo má intenzívny až obsesívny záujem o danú tému, v modernom japonskom slangu sa používa najmä pri mange a anime. Slovo môže, ale nemusí mať negatívnu konotáciu a zároveň časom menilo svoj význam.

## Pôvod
Slovo *otaku* bolo pôvodne používané ako formálne zámeno pre druhú osobu. Skladá sa zo zdvorilostnej predpony *o* a *taku* čo znamená dom, alebo domov. Približne od polovice 80. rokov sa *otaku* v Japonsku začalo používať pre mladých mužov školského veku, ktorí sa venujú technológii alebo aspektu pop-kultúry. Predpokladá sa, že toto zámeno zo zdvorilosti medzi sebou používali *otaku*, ktorí sa vzájomne nepoznali; neskôr sa ujalo ako termín solidárnosti. Pôvodne pejoratívny termín sa v súčasnosti používa aj v pozitívnej konotácii.

## Aktivity
Medzi aktivity *otaku* patrí tiež cosplay.

## Referencie

Kategória:Kultúra v Japonsku
Kategória:Manga
Kategória:Manga a anime
Kategória:Japonské výrazy
Citlivuškárstvo

**Citlivuškárstvo** (iné názvy **citlivuškárenie, citlivkárenie**) je premrštená citlivosť, prílišné oddávanie sa citom.

## Externé odkazy
* 

Kategória:Psychológia
Hyperion

**Hyperión** alebo **Hyperion** môže byť:

## Mytológia a dejiny
*starogrécky boh, pozri Hyperión (boh)
*syn trójskeho kráľa Priama, pozri Hyperión (syn Priama)
*syn mykénskeho kráľa Agamemnóna, pozri Hyperión (syn Agamemnóna) 

## Astronómia
*mesiac Saturnu, pozri Hyperión (mesiac)

## Umenie
* album powermetalovej skupiny Manticora, pozri Hyperion (album)
* román od Friedricha Hölderlina, pozri Hyperion (Hölderlin)
* román od Dana Simmonsa, pozri Hyperion (Simmons)
* názov najvyššieho stromu na Zemi, pozri Hyperion (strom)
Gigant

**Gigant** môže byť:
*všeobecne:
**niečo veľmi veľké
**niekto veľmi veľký, obor
**veľduch, velikán, mimoriadna osobnosť
*v starogréckej mytológii druh obra, pozri Gigant (mytológia)
*parodická próza L. Mňačka, pozri Gigant (Mňačko)
*v záhradkárstve: druh mimoriadne veľkého kalerábu, pozri gigant (kaleráb)
*nemecké dopravné lietadlo z 2. svetovej vojny, pozri Messerschmitt Me 321 a Messerschmitt Me 323
*sídlo v Rostovskej oblasti v Rusku, pozri Gigant (Rostovská oblasť)
Eklekticizmus

**Eklekticizmus** alebo **eklektizmus** (z gr. *eklegein* - vyberať) môže byť:
*všeobecne: 
**nesúrodé, bezzásadové  vyberanie a spájanie rôznorodých prvkov rozličných smerov, teórií, názorov, prác a pod.
**metóda alebo sústava, ktorá sa snaží zlúčiť do uspokojivej syntézy tézy vybrané z rôznych systémov; miešanie rozličných, často protirečivých názorov, predpokladov, hodnotení
*vo filozofii: pozri eklekticizmus (filozofia)
*v umení: pozri eklekticizmus (umenie)
*v kriminológii: názorový smer vyberajúci si z teórií o vzniku zločinu len určité činitele, ktoré k sebe priraďuje podľa určitých kritérií, pozri eklekticizmus (kriminológia)
Eklekticizmus (filozofia)

**Eklekticizmus** (z  – vyberať) alebo **eklektizmus** alebo **eklektická škola** je postup vytvárania filozofického výkladu sveta na základe preberania riešení jednotlivých problémov a tém z rozmanitých filozofických systémov.

Ako škola antickej filozofie sa eklekticizmus začal šíriť v období helenistickej filozofie v 2. storočí pred Kr. Najväčšie rozšírenie dosiahol v 1. storočí pred Kr. – 2. storočí, t. j. v období, keď nevznikali nijaké filozofické systémy. (V 3. storočí boli všetky staré smery a s nimi aj eklekticizmus zatlačené novoplatonizmom.) Veľmi silno prispel k rozšíreniu eklekticizmu Karneadov skepticizmus, z ktorého vyplývalo, že každý si môže vyberať to, čo považuje za teoreticky pravdepodobné a prakticky užitočné.

V 1. stor. pred Kr. sa prejavovala tendencia zdôrazňovať skôr zhody ako rozdiely medzi filozofickými školami (pozri: Akadémia). V etike dospelo stieranie rozdielov tak ďaleko, že sa dá ťažko rozoznať, či napr. Horatiov ideál mudrca je viac stoický alebo epikurovský.

Typickými predstaviteľmi antického eklekticizmu boli: Antiochos z Askalónu, ktorý podľa antického svedectva previedol stou do Akadémie, Cicero, Marcus Terentius Varro Reatinus, Favorinus z Arelaty, Plutarchos.

## Pozri aj
*eklekticizmus (umenie)

Kategória:Filozofické smery
Kategória:Antická filozofia
William Rowan Hamilton

Sir **William Rowan Hamilton** (* 4. august 1805, Dublin, Írsko – † 2. september 1865, Dublin) bol írsky matematik, fyzik a astronóm. Je známy predovšetkým vďaka tomu, že ako prvý popísal kvaternióny, ale prispel aj k rozvoju optiky, dynamiky a algebry.

## Život
Už ako dieťa bol geniálnym matematikom a počtárom. V matematike vytvoril teóriu kvarteriónov a stál pri vzniku tzv.komplexných čísel. W.R Hamilton 
vymyslel v roku 1851 hru na dvanásťstene, ktorú nazval Cesta okolo sveta. Vrcholov dvanásťstena je dvadsať a predstavujú dvadsať 
veľkých miest. Máme nájsť cestu, ktorá začne a skončí v rovnakom meste, bez toho aby sme jedno mesto navštívili dvakrát.

Kategória:Írski matematici
Kategória:Írski fyzici
Kategória:Írski astronómovia
Romantická škola

**Romantická škola** môže byť:
*romantizmus (najmä ako myšlienkové hnutie)
*dielo H. Heineho, pozri Romantická škola (Heine)
Skepticizmus

**Skepticizmus** môže byť:
*úplná, bezmedzná pochybovačnosť
*smer a tendencia vo filozofii, pozri skepticizmus (filozofia)

## Iné projekty
Kategória (filozofia)

**Kategória** alebo **kategoriálny významový útvar** je relatívne základný a najvšeobecnejší významový útvar, ktorý je výsledkom poznania všetkých entít reality z istého (napríklad filozofického, špeciálnovedného atď.) hľadiska. Je výsledkom poznania najvšeobecnejších stránok reality a implikuje významový útvar transhorizontová realita.

Dôležitými druhmi kategórií sú najmä filozofické kategórie, všeobecnovedné kategórie a špeciálnovedné kategórie.

Treba odlišovať kategóriu a pojem kategórie. Pojem kategórie zaviedol do filozofie Aristoteles.

## Kategória podľa Aristotela
Kategória je základný rod bytia, trieda predikátov, ktoré sa dajú použiť na každý predmet. Existuje 10 kategórií: vec, kvantita, kvalita, vzťah, miesto, čas, poloha, manie, činnosť, trpenie. Na inom mieste Aristoteles vyčleňuje len tri kategórie: vec, vlastnosť, vzťah.

## Kategória podľa [[Immanuel Kant|Kanta]]
Kategória sú čisto formálne podmienky poznania, ktoré zabezpečujú jeho všeobecnosť
a nevyhnutnosť. Kategórie sa nevzťahujú na poznávaný objekt, ale patria k rozumu ako schopnosti poznania. Kategórie sa odvodzujú od štyroch základných hľadísk, podľa ktorých sa delia všetky súdy (kvalita, kvantita, vzťah, modalita) a podľa troch možných druhov súdov v rámci každej zo štyroch skupín: kategórií je tak dvanásť, a síce:
*1. kategórie kvantity: jednota, mnohosť, všetkosť
*2. kategórie kvality:  
*3. kategórie relácie:
:realita   inherencia a subzistencia
:negácia   kauzalita a dependencia
:limitácia   komunita
*4. kategórie modality:
:možnosť -nemožnosť
:existencia - neexistencia
:nevyhnutnosť - náhodnosť

## Kategória podľa [[Václav Černík (filozof)|Černíka]]
Podľa Černíka sú filozofické kategórie koncentrovaným vyjadrením materiálneho a duchovného zmocňovania sa sveta. Ich formovanie sa sprostredkuje celými dejinami ľudského myslenia a spoločenskej praxe. Vzhľadom na ich krajne všeobecný charakter je ich vývin relatívne pomalý a možnosť systematicky ich spracovať vzniká až na pomerne vysokom stupni vývinu praxe a poznania.

## Pozri aj
* Kategoriológia

Kategória:Ontológia
Logistika

**Logistika** môže byť:
*v podnikovej ekonomike, doprave a informatike: netechnologické výrobné a obehové procesy, pozri logistika (výrobné a obehové procesy)
*vo vojenstve: zásobovanie armády a doručovanie vojenského materiálu v optimálnom čase na optimálnom mieste s optimálnymi nákladmi a v optimálnom množstve a celý vojenský zásobovací aparát, pozri logistika (vojenstvo)
*v matematike a filozofii: matematická logika
Termín

**Termín** môže byť:
* stanovený časový úsek, lehota určená na uskutočnenie nejakého úkonu, úlohy, záväzku ap., synonymum: terminus, pozri termín (čas)
* pomenovanie pojmu vymedzeného definíciou a miestom v systéme pojmov danej oblasti ľudskej činnosti a poznania, synonymá: názov, odborný názov, odborný termín, terminus technicus, pozri termín (názov)

## Pozri aj
* čas
* pojem
* terminológia

## Referencie
Kalkul

**Kalkul** môže byť:
*v logike: formalizovaná sústava – pravidlá operácií so znakmi, pozri kalkul (logika)
*v podnikovej ekonomike: výpočet; rozpočet
*hovorovo: špekulácia, kombinácia
Matematický koeficient

**Matematický koeficient** alebo **koeficient** alebo **súčiniteľ** je činiteľ (spravidla konštantný) v matematických výrazoch pri neznámych alebo premenných, napr. v "2x + py" sú koeficientami 2 a p. Typickým príkladom je číselný koeficient (v "2x + py" je to 2).

Kategória:Algebra
Geoffrey Ronald Burbidge

**Geoffrey Ronald Burbidge** (* 24. september 1925, Chipping Norton, Oxfordshire, Spojené kráľovstvo – † 26. január 2010, San Diego,  USA) bol britsko-americký astronóm, ktorý sa zoberal najmä jadrovou fyzikou, mimogalaktickou astronómiou a výskumom kvazarov. Spolu s W. Fowlerom a F. Hoylom roku 1956 dokázal. že ťažké prvky vznikajú vo hviezdach syntézou ľahkých jadier. So svojou manželkou Margaret Eleanor, ktorá bola v rokoch 1972-1973 ako prvá žena riaditeľkou Greenwichského observatória, uverejnil viaceré práce z oblasti teórie vývoja hviezd.

Kategória:Anglickí astronómovia
Kategória:Astronómovia USA
Kategória:Anglickí autori náučnej literatúry
Kategória:Autori náučnej literatúry USA
Kategória:Členovia Kráľovskej spoločnosti
Počtový výkon

**Počtový výkon** alebo **počtový úkon** môže byť:
*výpočtová operácia
*základná aritmetická operácia

## Zdroje
* zdroje v článkoch matematická operácia a aritmetická operácia
*
Joost Bürgi

**Joost Bürgi** (* 28. február 1552, Lichtensteig - † 31. január 1632, Kassel) bol švajčiarsky matematik, astronóm a výrobca hodiniek.

V roku 1605 prišiel do Prahy a stal sa dvorným hodinárom cisára Rudolfa II. V Prahe zostal až do roku 1631. 

Zostrojil geometrický vymeriavací prístroj a pomerné kružidlo. V rokoch 1603-1609 vypočítal v Prahe tabuľky logaritmov. Prácu dokončil roku 1611, ale skôr, než bola publikovaná v roku 1620, stratil prvenstvo tohto objavu.

Kategória:Narodenia v 1552
Kategória:Úmrtia v 1632
Kategória:Švajčiarski astronómovia
Kategória:Švajčiarski matematici
Sherburne Wesley Burnham

**Sherburne Wesley Burnham** (* 12. december 1838, Thetford, Spojené kráľovstvo - † 11. marec 1921, Chicago, Illinois, USA) bol americký astronóm, ktorý začínal ako amatér. Známy je objavmi 1274 dvojhviezd, ktoré usporiadal do hviezdnych katalógov. 

## Externé odkazy

*Biografia 
*''Note on Hind's Variable Nebula in Taurus'', Monthly Notices of the Royal Astronomical Society, Vol. 51, p.&nbsp;94 (1890)
*''Double star observations made with the thirty-six-inch and twelve-inch refractors of the Lick observatory, from August, 1888, to June, 1892'', Publications of the Lick Observatory, Vol. 2, p.&nbsp;175 (1894)

Kategória:Astronómovia USA
Bruno Hans Bürgel

**Bruno Hans Bürgel** (* 14. november 1875, Berlín, Nemecko - † 8. júl 1948, Postupim) bol nemecký astronóm, významný popularizátor astronómie.

## Dielo
* *Himmelskunde*. Bibliothek des allgemeinen und praktischen Wissens, Berlin 1907
* *Der Komet Halley*. Berlin 1910
* *Aus fernen Welten – Eine volkstümliche Himmelskunde*. Berlin 1910
* *Vom Arbeiter zum Astronomen – Die Lebensgeschichte eines Arbeiters*. Berlin 1919
* *Die seltsamen Geschichten des Doktor Ulebuhle – Ein Jugend- und Volksbuch*. Berlin 1920
* *Doktor Ulebuhles Abenteuerbuch – Erzählungen für Jugend und Volk*. Berlin 1928
* *Der Stern von Afrika – Ein Roman aus dem Jahr 3000*. Berlin 1921
* *Gespenster – Ein spiritistischer Roman*. Berlin 1921
* *Menschen untereinander – Ein Führer auf der Pilgerreise des Lebens*. Berlin 1922
* *Die Zeit ohne Seele – Ethik im Alltag*. Leipzig 1922
* *Du und das Weltall*. Berlin 1923
* *Im Garten Gottes - Wandertage und Plauderstunden eines Naturfreundes*. Berlin 1924
* *Weltall und Weltgefühl*. Berlin 1925
* *Die Weltanschauung des modernen Menschen*. Berlin 1932, spätere Auflagen unter dem Titel: *Das Weltbild des modernen Menschen*
* *Die kleinen Freuden – Ein besinnliches Buch vom Glück im Alltag*. Berlin 1934
* *Sterne über den Gassen – Roman*. Berlin 1936
* *Das Weltbild des modernen Menschen - Das All, Die Erde, Der Mensch, Der Sinn des Lebens*. Berlin 1937
* *Hundert Tage Sonnenschein – Ein Buch vom Sonntag und Alltag des Lebens*. Berlin 1940
* *Vom täglichen Ärger – Ein Lesebuch für Zornige, Eilige, Huschelpeter und lachende Philosophen*. Leipzig 1941
* *Saat und Ernte – Betrachtungen über Leben und Tod*. Berlin 1942, spätere Auflagen unter dem Titel: *Anfang und Ende – Das Buch vom Leben und vom Tode*. Aufbau-Verlag Berlin 1947
* *Der Weg der Menschheit*. Halle 1946
* *Der Mensch und die Sterne*. Berlin 1946
* *Die Fackelträger*. Berlin 1947
* *Pilgerreise durch das liebe Leben*. Berlin 1948

## Literatúra
* Herausgeber: Luise Wörner, Peter Nell, Johannes Deutsch, Wolfgang Tripmacker: *Bruno H. Bürgel zum Gedenken*, Potsdam 1957

## Iné projekty

Kategória:Nemeckí astronómovia
Kategória:Nemeckí publicisti
Kategória:Nemeckí spisovatelia science-fiction
Kategória:Nemecké osobnosti prvej svetovej vojny
Kategória:Osobnosti z Berlína
Wiechert

**Wiechert** je priezvisko týchto osobností:

*Emil Wiechert, (1861 – 1928), nemecký fyzik, vynálezca seizmografu
*Ernst Wiechert, (1887 – 1950), nemecký spisovateľ
*Karl Wiechert, (1899 – 1971), nemecký politik
Zmluva (náboženstvo)

**Zmluva** (do roku 1953: *smluva*) je vzťah medzi Bohom a človekom, ktorý vznikol z iniciatívy Boha a je regulovaný jeho zákonmi. Jej platnosť zaručuje na jednej strane Boží sľub, na druhej strane dodržiavanie zákonov človekom.

Táto zmluva sa spočiatku vzťahuje iba na jednotlivé osoby, napr. na Nóacha (1M 9,9-17) alebo Abraháma (1M 15,9-18), potom aj na skupiny, na ich potomkov. So zmluvou uzavretou s Abrahámom je spojená povinnosť obriezky. No Boh uzatvára zmluvu aj s ľudom (2M 19,5), čím sa židovský ľud stáva vyvoleným
spomedzi všetkých národov.

V zmysle toho Boh dá svojmu ľudu aj politickú moc a zabezpečí mu víťazstvo nad rozličnými národmi (5M 7,1-2). Politické neúspechy židovského národa si však vynútili isté prehodnotenie tejto zmluvy. Preto vzďaľujúc sa realite, dostáva interpretácia tejto zmluvy čoraz väčšmi duchovný obsah. Jeremiáš (Jer 31,31-34) kladie vonkajšie dodržiavanie zákonov a ich formálne zachovávanie až za vnútorný zákon poznania Boha, ktorý je vpísaný do srdca.

## Externé odkazy
* 

Kategória:Boh
Kategória:Náboženstvo
Celio Calcagnini

**Celio Calcagnini** (* 17. september 1479, Ferrara, Taliansko – † 24. apríl 1541, Ferrara) bol taliansky astronóm, ktorý v diele *Obloha nehybná a Zem sa otáča* medzi prvými vyslovil teóriu o pohyboch Zeme, avšak jej pravdivosť s určitosťou nemohol dokázať. 

## Externé odkazy

* Valerio Marchetti, «[CALCAGNINI, Celio](http://www.treccani.it/enciclopedia/celio-calcagnini_(Dizionario-Biografico)/)», in *Dizionario Biografico degli Italiani*, Volume 16, Roma, Istituto dell'Enciclopedia Italiana, 1973.
*Celio Calcagnini

Kategória:Talianski astronómovia
Charles Camichel

**Charles Camichel** (* 15. september 1871 – † 27. január 1966) bol francúzsky astronóm, ktorý sa zaoberal výskumom planét, najmä Merkúra.

Kategória:Narodenia v 1871
Kategória:Úmrtia v 1966
Kategória:Francúzski astronómovia
William Wallace Campbell

**William Wallace Campbell** (* 11. apríl 1862, Hancock County, Ohio, USA - † 14. jún 1938, San Francisco, Kalifornia ) bol americký astronóm, ktorý sa zaoberal spektrálnym výskumom hviezd. Objavil veľa spektrálnych dvojhviezd. Významná bola aj jeho pedagogická činnosť.

## Ocenenia
*Prix Lalande ,Académie des sciences (1903)
*Henry Draper Medal, National Academy of Sciences (1906)
*Gold Medal of the Royal Astronomical Society (1906)
*Prix Jules-Janssen (1910)
*Bruce Medal (1915)
*člen Royal Society, Londýn
*Kráter *Campbell* na Mesiaci
*Kráter na Marse
*Asteroid 2751 Campbell

## Referencie


## Externé odkazy
* Bruce Meda 
*National Academy of Sciences Biographical Memoir

## Zdroj

Kategória:Astronómovia USA
Kategória:Pedagógovia USA
Kategória:Osobnosti zo San Francisca
Kategória:Obete samovrážd
Emil Wiechert

**Emil Wiechert** alebo **Johann Emil Wiechert** (* 26. december 1861, Tilsit, Rusko - † 19. marec 1928,  Göttingen, Nemecko)  bol nemecký fyzik a seizmológ, vynálezca seizmografu.
thumb|Wiechertov seizmograf
Študoval v Kaliningrade, kde v roku 1898 promoval a o rok neskôr získal habilitáciu. Vtedy sa zaoberal stavbou hmoty, experimentmi s katódovými prúdmi a elektrinou. V roku 1891 Wiechert odišiel do Göttingenu a v roku 1898 sa stal profesorom geofyziky. V roku 1902 zhotovil najstarší seizmograf na svete, ktorý je dodnes v prevádzke.

## Literatúra
* Wilfried Schröder: *Emil Wiechert: Physiker – Geophysiker – Wissenschaftsorganisator.* History Commission of the German Geophysical Society, Bremen-Roennebeck 2000 (Mitteilungen des Arbeitskreises Geschichte der Geophysik; Jg. 19, H. 1/2).
* Wilfried Schroeder: *Der Äther in der Physik bei Albert Einstein, Gustav Mie und Emil Wiechert*. Science Edition, Bremen 2006.
* Wilfried Schroeder *Hendrik Antoon Lorentz und Emil Wiechert (Briefwechsel und Verhältnis der beiden Physiker)*, Archive for History Exact Sciences, Band 30, 1984, S. 167-187.
* Wilfried Schroeder: *Emil Wiechert und seine Bedeutung für die Entwicklung der Geophysik zur exakten Wissenschaft*, Archive for History of Exact Sciences, Band 27, No. 4 (1982), pp. 369-389.
* *Zum Gedenken Emil Wiecherts anlässlich der 100 Wiederkehr seines Geburtstages.* Akademie-Verlag, Berlin 1962 (Veröffentlichungen des Institutes für Bodendynamik und Erdbebenforschung in Jena; H. 72).
* Joseph F. Mulligan: *Emil Wiechert (1861–1928): Esteemed seismologist, forgotten physicist.* American Journal of Physics, Band 69, 2001, S. 277-287.

## Externé odkazy
* Krátka biografia  
* Gustav Angenheister: ''Emil Wiechert. Nachruf'', Z. Geophys., 4 (1928) 113-117.
* Wilfried Schroeder ''Some aspects in Emil Wiechert´s Scientific Work''
* Wiechert Seismometer
* Emil Wiechert (1861-1928)

Kategória:Nemeckí fyzici
Kategória:Nemeckí seizmológovia
Kategória:Osobnosti na nemeckých poštových známkach
Vyšší princip

***Vyšší princip*** je česko-slovenský film z roku 1960 z obdobia 2. svetovej vojny po atentáte na Heydricha.

## Dej

Druhá svetová vojna v Čechách, nič pekné pre civilné obyvateľstvo. Prichádza rok 1942 a Gabčík s Kubišom sa postarajú o to, aby Heydrich nebol medzi živými. Gymnaziálna trieda si presne v deň Hedrichovej smrti vyloží maturitné tablo. 

Sfilmovaná poviedka Jána Drdu hovorí o neľudskosti a o hrozných činov nacistov. Film sa začína tým, že blázniví maturanti sa smejú zo svojho tabla. O niekoľko minút sa začne po celom  Protektoráte ozývať ohlas. Odmena 10 miliónov českých korún. Odmenia toho, kto odhalí mená atentátnikov. Zároveň je zákaz vychádzok po 20.00. 

Ivan Mistrík v hlavnej postave je šikovný študent, ktorého majú radi či spolužiaci, či učitelia. Až na jedného, ktorého otec je obchodník. Otca stvárnil Rudolf Hrušínský a jeho syna mladučký Jiří Kodet. 

Vlastimil Ryšánek (Ivan Mistrík) sa rozhodne pomáhať spolužiakovi na Nemčine. Ten číta článok z novín a nevie prekladať. Učiteľ (Václav Lohinský) vidí, že Ryšánek našepkáva. Vykríkne na neho a Vlastimil povie : *Ja prosím nenašepkávam, ja si len nahlas opakujem, aby som nezabudol.* Celá trieda sa rozosmeje. Ešte počas školy si robia traja spolužiaci humor zo zosnulého Heydricha. 

Ďalší deň sa študenti podrobia písaniu maturitnej písomky. Do školy nabehne gestapo. Jeho čierne uniformy pripomínajú smrť. Riaditeľ si zavolá kolegu, ktorý má na starosti maturitnú písomku. Píšu z latinčiny. Každý ho prezýva Vyšší princíp. 

Gestapo vezme troch chlapcov. Medzi nimi aj najšikovnejšieho Ryšánka. O ich osude rozhodne nacistická „ľudskosť“ Kolega Vyšší princíp síce skúša poprosiť o odpustenie svojich žiakov. Lenže samopale pracujú rýchlejšie. 

Večer oznamuje rozhlas, kto je už zastrelený. Medzi menami začujú aj Vlastimila Ryšánka. Keď sa to dozvedia spolužiaci, skoro im pukne srdce. Dozvie sa o tom aj profesor, Vyšší Princíp. 

Do školy príde a spolužiakom má povedať, že chlapci si to zaslúžia. Lenže jeho svedomie to nedovoľuje. Preto začne rozprávať : *Z vyššího princípu mravního vám říkam, že vražda na tyranu není zločin.*

Film ešte končí, keď Ryšánková matka odíde na gestapo a tam ju zastrelia. Jej posledné slová Vrazi, vrazi ešte dlho budú na pamäti. 

Do postavy Vlastimila Ryšánka sa vžil Ivan Mistrík. Už v tomto filme ukazuje, že z neho bude úspešný herec. Vo filme sa objavili aj prvky geniality Hrušinského, Kostku, či Jany Brejchovej.

Kategória:Filmy z 1960
Kategória:Filmy podľa názvu
Kategória:Filmy s tematikou druhej svetovej vojny
Joseph Galamb

**Joseph A. Galamb** () (* 1881, Makov, Rakúsko-Uhorsko, dnes Maďarsko – † 1955) bol americký inžinier maďarského pôvodu. Bol hlavným projektantom vo firme Ford Motor Company. Známym sa stal ako konštruktér mnohých častí svetoznámeho modelu T.

Diplom zo strojného inžinierstva získal v Budapešti. Určitý čas pracoval v oceliarňach v Diósgyőri. Do firmy Ford nastúpil roku 1905 ako projektant. Hlavným projektantom sa stal po prekonštruovaní chladiaceho systému v modeli N, neskôr skonštruoval mnohé časti modelu T spolu s Childe H. Willsom a s ďalším maďarským emigrantom Eugenom Farkasom.

Kategória:Narodenia v 1881
Kategória:Úmrtia v 1955
Kategória:Maďarskí vynálezcovia
Kategória:Vynálezcovia USA
Kategória:Osobnosti USA maďarského pôvodu
Kategória:Osobnosti z Makova (Maďarsko)
Annie Jump Cannonová

**Annie Jump Cannonová** (* 11. december 1863 – † 13. apríl 1941) bola americká astronómka, ktorá sa zaslúžila o vytvorenie Harvardského klasifikačného systému hviezdnych spektier. Bola hlavnou autorkou 9-zväzkového katalógu spektier 225&nbsp;300 hviezd (Henry Draper Catalogue, 1918-1924). Zostavila aj 2 katalógy premenných hviezd (1903, 1907).

Kategória:Astronómovia USA
Kategória:Členovia American Philosophical Society
Ernő Rubik

**Ernő Rubik**,  (* 13. júl 1944, Budapešť, Maďarsko) je maďarský vynálezca, sochár a architekt. 

Jeho najznámejším vynálezom je Rubikova kocka. Kocku zostavenú z farebných štvorcov možno otáčať okolo troch osí, čím je možné dosiahnúť až štyridsaťtri kvintiliónov farebných kombinácií. Hlavolam sa stal populárny po celom svete.

## Iné projekty

## Externé odkazy
* Oficiálna stránka

Kategória:Maďarskí vynálezcovia
Kategória:Maďarskí sochári
Kategória:Maďarskí architekti
Kategória:Maďarskí pedagógovia
Kategória:Osobnosti z Budapešti
Kategória:Čestní občania Budapešti